નવી દિલ્હી : દાળના છુટક ભાવ જ્યા આસમાને પહોંચી ગયા છે, એવામાં કેન્દ્ર સરકાર રાજ્યોને રિટેલ વેચાણ માટે 10 હજાર ટન તુવેર અને અડદની દાળ આપશે. કેન્દ્ર તરફથી રાજ્યોને મળનારી દાળનું વેચાણ મહત્તમ 120 રૂપિયે કિલોએ કરી શકાશે. કેન્દ્ર સરકારે સત્તાવાર નિવેદનમાં જણાવ્યું છે કે સરકાર 10,000 ટન દળયા વગરની આખી તુવેર દાળ 66 રૂપિયામાં અને આખી અડદની દાળ 82 રૂપિયાના ભાવે આપવાનો નિર્ણય કર્યો છે. રાજ્યોએ તેને મહત્તમ 120 રૂપિયાના છૂટક મૂલ્ય પર વેચાણ કરવું પડશે.